Odôvodnenie

**Všeobecná časť**

Predložený návrh vyhlášky o podrobnostiach o prípravkoch na ochranu rastlín a o iných prípravkoch vypracovalo Ministerstvo pôdohospodárstva Slovenskej republiky podľa § 33 písm. a) zákona č. 193/2005 Z. z. o  rastlinolekárskej starostlivosti v znení zákona č. ........./2007 Z. z.

Návrh vyhlášky upravuje podrobnosti o žiadosti o registráciu prípravku na ochranu rastlín a iného prípravku a o dokumentačnom súbore údajov pre existujúce účinné látky ešte nezaradené do zoznamu povolených účinných látok na báze rastlín, rastlinných extraktov a feromónov a o dokumentačnom súbore údajov pre prípravky obsahujúce takéto účinné látky a o dokumentačnom súbore údajov pre účinné látky iných prípravkov a pre iné prípravky, ďalej o vzájomnom uznávaní registrácií a o žiadosti o prebaľovanie prípravku na ochranu rastlín a iného prípravku a o vzájomnom uznávaní registrácií.

Návrh vyhlášky nemá dopad na štátny rozpočet, na rozpočty obcí alebo vyšších územných celkov, životné prostredie , zamestnanosť a nemá vplyv na podnikateľské prostredie. Návrh vyhlášky je v súlade s Ústavou Slovenskej republiky, súvisiacimi zákonmi a inými všeobecne záväznými právnymi predpismi.

**DOLOŽKA ZLUČITEĽNOSTI**

**k návrhu právneho predpisu s právom Európskych spoločenstiev**

**a právom Európskej únie**

**1. Predkladateľ návrhu právneho predpisu:** Ministerstvo pôdohospodárstva Slovenskej republiky

**2. Názov návrhu právneho predpisu:** Vyhláška Ministerstva pôdohospodárstva Slovenskej republiky o podrobnostiach o prípravkoch na ochranu rastlín a o iných prípravkoch

**3.** **Problematika návrhu predpsiu:**

a) nie je upravená v práve ES

b) nie je upravená v práve EÚ

c) nie je obsiahnutá v judikatúre Súdneho dvora Európskych spoločenstiev

**4. Záväzky Slovenskej republiky vo vzťahu k Európskym spoločenstvám a Európskej únii:**

Bezpredmetné

5. **Stupeň zlučiteľnosti návrhu zákona s právom Európskych spoločenstiev**

**a právom Európskej únie**:

Bezpredmetné

6. **Gestor (spolupracujúce rezorty):**

Bezpredmetné

**Doložka finančných, ekonomických, environmentálnych vplyvov, vplyvov na zamestnanosť a na podnikateľské prostredie**

**Prvá časť: Odhad dopadov na verejné financie:**

Návrh vyhlášky nebude mať dopad na štátny rozpočet.

**Druhá časť: Odhad dopadov na obyvateľov, hospodárenie podnikateľskej sféry a iných právnických osôb**

Návrh vyhlášky nebude mať dopad na hospodárenie obyvateľov, ani na hospodárenie podnikateľskej sféry iných právnických osôb.

**Tretia časť: Odhad dopadov na životné prostredie**

Návrh vyhlášky nebude mať dopad na životné prostredie.

**Štvrtá časť: Odhad dopadov na zamestnanosť**

Návrh vyhlášky nebude mať dopad na tvorbu pracovných miest.

**Piata časť: Vplyv na podnikateľské prostredie**

Návrh vyhlášky nebude mať negatívny vplyv na podnikateľské prostredie.

**Osobitná časť**

**K § 1**

Ustanovuje sa predmet úpravy vyhlášky.

**K § 2**

Ustanovujú sa náležitosti dokumentačného súboru údajov prípravkov na ochranu rastlín, iných prípravkov a účinných látok.

**K § 3**

Ustanovujú sa náležitosti žiadosti o vzájomné uznanie registrácie prípravku na ochranu rastlín.

**K § 4**

Ustanovujú sa náležitosti žiadosti o prebalenie prípravku na ochranu rastlín.

**K § 5**

Účinnosť návrhu vyhlášky bude upresnená až po schválení návrhu zákona Národnou radou Slovenskej republiky.

**K prílohe č. 1**

Ustanovuje sa rozsah dokumentačného súboru údajov pre prípravky na ochranu rastlín, iné prípravky a účinné látky.

**K prílohám č. 2 až 4**

Ustanovujú sa vzory žiadostí o registráciu prípravku na ochranu rastlín a iného prípravku, o vzájomné uznanie registrácie prípravku na ochranu rastlín a o prebalenie prípravku na ochranu rastlín